centralslovakia.eu

Beer Tour Banská Bystrica
2025-10-29 17:00 - 20:00, 2025-11-12 17:00 - 20:00, 2025-11-26 17:00 - 20:00, 2025-12-10 17:00 - 20:00 (Europe/Bratislava) | Námestie SNP, Banská Bystrica, Banská Bystrica, Slovenská republika
Ideme na jedno? Ale po našom…
Pivo je symbolom spájania ľudí, tradícií a remesla. V Banskej Bystrici mu dávame nový rozmer – prostredníctvom Beer Tour, ktorá vás prevedie tromi ikonickými podnikmi v centre mesta. Čaká vás ochutnávka piva v netradičnej podobe, pohľad do jeho zákulisia a príbehy, ktoré robia z každého pohára jedinečný zážitok.
Zarezervujte si stredajšie večery – Beer Tour sa koná každý druhý týždeň o 17:00. Miestom stretnutia je vždy Radnica na Námestí SNP v Banskej Bystrici.

Vstupenky v predaji TU

Čo vás čaká?
3 ikonické podniky
1. zastávka – U Kemov
Prvá tanková plzeň na strednom Slovensku. Tu sa dozviete, prečo je tankové pivo špeciálne, čo robí z čapovania skutočné remeslo a ako vyzerajú rôzne „štýly čapovania“. Podnik je známy aj školou čapovania, kde sa hostia učia správne techniky a tajomstvá pivného remesla. Vy si to vyskúšate na vlastnej koži – každý účastník si načapuje vlastné pivo.
2. zastávka – Červený Rak
Tradičný podnik v srdci Bystrice, ktorý spojil reštauráciu s vlastným pivovarom KREBS. Ochutnáte 4 druhy remeselných pív, varených s dôrazom na kvalitu a charakter. Dozviete sa, ako vznikol nápad variť vlastné pivo, aký je proces jeho výroby a čo všetko ovplyvňuje jeho výslednú chuť. Aby degustácia bola kompletná, doplnia ju aj domáce špeciality – haruľky a cibuľové krúžky s dipom.
3. zastávka – BEERstrica
Mekka remeselného piva v centre Bystrice. Na 12 výčapoch sa striedajú domáce aj zahraničné pivovary, vďaka čomu má podnik vždy pripravenú pestrú ponuku. Dozviete sa, podľa čoho sa majitelia rozhodujú, čo pustia „na pípu“. Ochutnáte 5 starostlivo vybraných kúskov a zistíte, ako Beerstrica buduje svoju filozofiu – byť miestom, kde pivo nie je len nápoj, ale objavovanie nových chutí.

Pre koho je Beer Tour?
Pre všetkých, ktorí chcú zažiť Banskú Bystricu z netradičnej perspektívy – cez pivo, príbehy a zákulisie obľúbených prevádzok. Čaká vás večer plný chutí, zábavy a nových objavov, ktorý spája spoločnosť skvelých ľudí, unikátne zážitky a atmosféru mesta, akú bežne nezažijete.

Zakúpenie lístka
Vstupenku si môžete zakúpiť na našom rezervačnom portáli, alebo v Turistickom informačnom centre v Banskej Bystrici v hodnote 29 EUR. Lístky je potrebné rezervovať najmenej 24 hodín pred začiatkom zážitku.

Zakúpením vstupenky účastník potvrdzuje, že má minimálne 18 rokov.

Objavte Beer Tour na Instagrame

Festival strašidiel na Vodnom hrade Hronsek
2025-11-01 - 2025-11-02 | Vodný hrad Hronsek, Hronsek, Slovenská republika
Vodný hrad Hronsek ožije 1. a 2. novembra 2025 (sobota, nedeľa) duchmi, bosorkami a zombíkmi! Príďte zažiť jedinečný Festival strašidiel, kde sa z histórie stane nočná mora… Zo starých múrov sa vynorí šepot minulosti, ožijú dávne bytosti a každé zákutie hradu začne rozprávať svoj príbeh. Príďte sa stratiť v čase medzi tieňmi a plameňmi, kde sa spája história a temná fantázia do zážitku, na ktorý nezabudnete!

Príbeh, ktorý ožije len raz do roka
Festival strašidiel spája herecké výkony, vizuálne efekty a atmosféru stredovekého hradu do jedinečného zážitku, ktorý ožije len raz za rok – a to práve počas tohto víkendu!
13:00 – 17:00 – program pre rodiny s deťmi
18:00 – 22:00 – strašenie pre odvážnych
Vstupy prebiehajú každých 30 minút a kapacita každej skupiny je len 40 osôb, čo zaručuje osobný, intenzívny a interaktívny zážitok. Každú skupinu povedie temný sprievodca, ktorý vás počas približne 60-minútovej prehliadky zavedie do sérií scén s vlastnými príbehmi a nečakanými prekvapeniami.
„Chceme, aby návštevníci cítili, že sa ocitli na hranici medzi realitou a fantáziou,“ hovoria organizátori. „Festival strašidiel nie je len o strašení – je to atmosféra, príbeh a zážitok, ktorý človek vníma všetkými zmyslami.“

Magická atmosféra a pohodlie pre návštevníkov
Počas festivalu si môžete vychutnať občerstvenie priamo na hradnom nádvorí a nasávať jedinečnú atmosféru miesta, ktoré ožíva len raz do roka.
Pre vaše pohodlie je zabezpečené:

Bezplatné parkovanie priamo v areáli
Vlaková zastávka Hronsek – len 2 minúty chôdze od hradu

Vďaka skvelej dostupnosti je Festival strašidiel ideálnym cieľom aj pre návštevníkov z Banskej Bystrice, Zvolena či okolitých miest.
Vstupenky v predaji na vodnyhradhronsek.sk a v sieti Ticketportal.
Nezmeškajte jedinú príležitosť v roku zažiť noc, keď hrad ožije temnou históriou!

Hory a Mesto
2025-11-06 - 2025-11-08 | Múzeum SNP, Banská Bystrica, Slovenská republika
Príďte zažiť trojdňový filmový program plný horskej, outdoorovej a adrenalínovej atmosféry – bicykel, lezenie, paragliding, skialp a oveľa viac.
Štvrtok 6.11. o 18:00 – Bike, lezenie, slackline a prednáška horských záchranárov.
Piatok 7.11. o 18:00 – Bike, lyžovanie/skialp, paraglide, hostia: Matej Prcín a Juraj Koreň.
Sobota 8.11. o 15:00 – Filmy od lezenia, skyrunningu, lyžovania/skialpu.
Sobota 8.11. o 18:00 – Večer filmov, hostia: Jakub Šiarnik a Dina Štěrbová. Vstupné: 8 € dospelý / 5 € deti, študenti a dôchodcovia.
Vstupné a podmienky: vstupenky kúpite priamo na mieste v deň konania. Občerstvenie v cene lístka. Čaká vás žrebovanie o atraktívne ceny od partnerov.

OPEN European Mas-wrestling Championships
2025-11-07 - 2025-11-09 | Banská Bystrica, Banská Bystrica, 97401, Slovenská republika

Prevažne nevážne
2025-11-07 19:00 | Dom kultúry Podborová, Zvolen
Prevažne nevážne je úžasná zábavná show, ktorá je prepletená skvelou zábavou od samého začiatku až do konca. Je nepochybné, že Lukáš Latinák/Vladimír Kobielsky/Filip Tůma s jeho hosťami spôsobia explóziu smiechu, v ktorej si je možné následne oddýchnuť v tónoch skvelej hudby gitarového virtuóza a speváka Davida Bíleka – finalistu SuperStar. Vo Zvolene ako hostia vystúpia Barbora Švidraňová a Štefan Gazdík.

Coffee Tour v Banskej Bystrici
2025-11-08 08:30 - 11:30 | Banská Bystrica, Banská Bystrica, 97401, Slovenská republika
Pre lepší zážitok z kávy.

Stočím si turka, zalejem nesku, alebo si pripravím domáce espresso. Ranná káva je rituálom skoro každého z nás, a každý ju máme radi po svojom. Či už ste milovníkom kvalitnej výberovej kávy alebo sa o nej chcete dozvedieť viac, pripravili sme pre vás Coffee Tour v Banskej Bystrici.
Prejdite si s nami 3 obľúbené bystrické kaviarne a jednu lokálnu pražiareň. Naučte sa viac o pražení, postupe prípravy kvalitnej výberovej kávy, napeňovaní mlieka a vychutnajte si pravú írsku kávu od dvojnásobného majstra Slovenska v baristike!
Kedy a kde?
Každú druhú sobotu v mesiaci od 8:30 – 11:30 na bystrickom námestí. Coffee Tour v Banskej Bystrici v UŽ V PREDAJI.
Lístky zakúpiš tu: https://centralslovakia.eu/zazitky/coffee-tour-banska-bystrica/coffe

Milión
2025-11-12 19:00 | Aula SZU, Bernolákova 8, Banská Bystrica, Slovenská republika
Ak čakáte klasickú činohru – prekvapí vás. Ak čakáte absurdnú frašku –prekvapí vás tiež. A ak neočakávate nič, dostanete možno viac, než len milión. Milión je inteligentná, duchaplná a miestami až filozofická hra, v ktorej sa mieša humor s otázkami, ktoré si často nechceme klásť.

Režisér v nej hľadá milión eur. Červotoč mu totiž zožral javiskoa a tak prichádza do banky alebo niekam, kde sa rozdávajú peniaze. Ale namiesto rozhovoru o zmluvách sa spustí výnimočný dialóg. O všetkom – o peniazoch, o umení, o zmysle života, o láske, o Shakespeareovi, o červotočoch… a možno aj o niečom, čo sa nedá pomenovať.

KUMŠT – divadelná komédia
2025-11-24 18:00 | Bernolákova 8, Banská Bystrica – Aula SZU, ernolákova 8, Aula SZU, Banská Bystrica, Slovenská republika
Divadelná hra „KUMŠT“ predstavuje inteligentnú komédiu so silným dramatickým nábojom, ktorá rozpráva príbeh dlhoročného priateľstva dvoch mužov – hrdinov zdanlivo spoľahlivého sveta, ktorému zatrasie jedna nevinná situácia. Hra plná humorných momentov i hlbších zvratov sa dotýka tém ako výpoveď priateľstva, slobody či nečakaných životných obratov. Formálne ide o titul preloženej francúzskej autorky, ktorý si získal svetovú pozornosť a ocenenia.

Štátna opera: Hello, Dolly
2025-11-29 18:00 | Štátna opera, Národná 11, Banská Bystrica, Slovenská republika
Jeden z najpopulárnejších broadwayských muzikálov sveta Hello, Dolly! žne úspechy na divadelných scénach už od roku 1964. Preslávila ho však najmä jeho filmová verzia s nezabudnuteľnou Barbarou Streisand v hlavnej úlohe, ako i rovnomenná ústredná pieseň v podaní Louisa Armstronga. Dej sa sústredí okolo šarmantnej vdovy Dolly Leviovej, ktorá poskytuje konzultácie všetkého druhu, od finančných cez právnické až po psychologické. Niet problému, s ktorým by si neporadila. Ako úspešná dohadzovačka je vyhľadávaná starými i mladými, lebo vraj nikto nie je lepší v sprostredkovaní manželstva ako ona. Takto sa zoznámi s Horácom Vandelgerderom, ktorý sa chce oženiť. Starý mládenec Horác vyzerá na ťažký oriešok – ako áno, ako nie, pri jeho lúskaní i Dolly nakoniec stretne láska…

Derniéra výstavy „Slovenskí kartografi v Uhorsku“
2025-12-01 - 2025-12-06 | Slovenské múzeum máp, Kynceľovská cesta 77, Banská Bystrica, 97401
Po úspešných mesiacoch trvania, sa výstava „Slovenskí kartografi v Uhorsku“, blíži k svojmu
záveru. Návštevníci ju budú mať možnosť navštíviť už len do konca roka 2025 v priestoroch
Slovenského múzea máp v Kynceľovej. Výstava prináša komplexný pohľad na prácu a odkaz slovenských kartografov, ktorí v období Uhorska významne prispeli k rozvoju mapovej tvorby na našom území i v celej strednej Európe.
Návštevníci môžu obdivovať originály historických máp, rukopisné diela i meracie prístroje zo
zbierok múzea, ako aj zapožičané exponáty zo súkromných fondov.
„Pre obrovský záujem sme sa rozhodli usporiadať derniéru tejto unikátnej výstavy. Naša derniéra
však nebude trvať len 1 deň, ako býva zvykom, ale celý týždeň. A dokonca predĺžime aj otváracie
hodiny. Počas prvého decembrového týždňa (od 1.12. do 6.12.2025) v čase od 9h do 18h budú mať
návštevníci možnosť obdivovať tieto originálne diela, ktoré nikde inde na Slovensku nenájdete“
hovorí riaditeľ múzea Milan Paprčka.
Počas derniéry sa návštevníci môžu tešiť na komentovanú prehliadku výstavy či krátku prednášku
o vývoji kartografie na Slovensku. Návštevníci budú mať taktiež možnosť zakúpiť si tematické
mapové reprodukcie azískajú počas tohto týždňa malý darček. Bonusom sú
predĺžené otváracie hodiny a fakt, že bude výnimočne otvorené aj v sobotu. Od 8.12.2025 už bude
múzeum otvorené podľa nových upravených otváracích hodín.
Držitelia MÚZPASov majú jedinečnú príležistosť využiť do konca roka voľný vstup na toto podujatie.

Premiéra filmu „Hlasy z baní“ a 4. Svätobarborský charitatívny punč
2025-12-04 15:00 - 21:00 | Námestie SNP, Banská Bystrica, Banská Bystrica, Slovenská republika
Občianske združenie Barborská cesta – Terra Montanae vás srdečne pozýva na slovenskú premiéru dokumentárneho filmu Hlasy z baní, ktorá sa uskutoční pri príležitosti Dňa svätej Barbory – patrónky všetkých baníkov.
Film Hlasy z baní vznikol ako medzinárodný projekt v spolupráci s Federáciou Európskych banských ciest svätej Barbory MINES.B. Prináša autentické výpovede bývalých baníkov z rôznych kútov Európy – ich osobné príbehy, skúsenosti a hodnoty, ktoré formovali banícke komunity po celé generácie.

Na dokumente pracovali mladí filmoví tvorcovia zo Slovenska, Slovinska, Talianska a Španielska, vybraní v medzinárodnom konkurze. Každý z nich vo svojom regióne mapoval rozhovory s bývalými baníkmi a zaznamenával jedinečné zábery z banského prostredia. Finálny strih a postprodukcia vznikli na Akadémii umení v Banskej Bystrici.
Projekt zároveň podporuje prípravu žiadosti o zápis Európskych banských ciest svätej Barbory – vrátane Barborskej cesty – na Zoznam európskych kultúrnych ciest Rady Európy.
Po premiére bude nasledovať krátke predstavenie projektu a diskusia so slovenskými tvorcami filmu, Lenkou Príbojovou a Timotejom Trnovcom, študentami Akadémie umení.

Súčasťou podujatia bude aj 4. Svätobarborský charitatívny punč, ktorý je otvorený širokej verejnosti. Jeho kúpou podporíte činnosť občianskeho združenia Barborská cesta – najmä údržbu a rozvoj 193 km dlhej náučno-poznávacej trasy.
Tešíme sa na vás!

Miro Jaroš – Ako na Vianoce s Lipánkom
2025-12-17 17:00 | Bernolákova 8, Banská Bystrica – Aula SZU, ernolákova 8, Aula SZU, Banská Bystrica, Slovenská republika
Spevák a detský idol Miro Jaroš prichádza do Banskej Bystrice s vianočným koncertom „Ako na Vianoce s Lipánkom“. Hudobno-divadelná šou je určená pre celé rodiny a prináša sviatočnú atmosféru plnú piesní, farieb a dobrej nálady. Na programe zaznejú známe skladby ako „Príde Mikuláš“, „Bola raz malá hviezdička“ či „Nech už nasneží“, ale aj novinky z aktuálneho repertoáru. Jaroš počas vystúpenia v sprievode Lipánka a kapely ponúkne pestré hudobné i vizuálne zážitky, ktoré deťom priblížia kúzlo Vianoc zábavnou formou. Program je vhodný aj pre menších divákov a trvá približne hodinu.

Fragile Vianoce
2025-12-17 19:00 | Kino Palace, Kúpele Sliač
Mesto Sliač vás pozýva na koncert Fragile Vianoce. Fragile je slovenská vokálna skupina zložená z výrazných speváckych osobností, ktoré bez použitia hudobných nástrojov, teda a cappella, interpretujú známe svetové hity. Koncerty skupiny Fragile sú plné nielen výbornej hudby, ale aj podmanivého humoru, vďaka čomu zažijete neopakovateľný večer plný skvelej zábavy.
Vstupné: 21,- €, 24,-€

Vánoční Čechomor
2025-12-18 18:00 | Dom kultúry Podborová, Zvolen
Zažite neopakovateľnú sviatočnú atmosféru s kapelou Čechomor! Tradičné koledy v jedinečnom podaní a nové piesne z albumu Švarní šohajové vás naladia na pravú vlnu. Česko-moravská hudobná skupina Čechomor originálnym spôsobom spracováva ľudové piesne. Na scéne pôsobí už vyše tridsať rokov. Za ten čas sa Čechomor mnohokrát premenil ako personálne, tak štýlom hudby. Jeho charakteristickým rysom, ale vždy zostala nápaditosť aranžmánov, osobitá interpretácia a inšpirácia v ľudovej piesni.

Richard Müller VIANOCE 2025
2025-12-20 18:00 | Dom kultúry Podborová, Zvolen
Richard Müller sa vracia na pódiá s vianočným koncertným turné po Slovensku a Česku. Tentokrát vystúpi so špeciálne zaranžovaným repertoárom a 11-člennou kapelou, starostlivo vybranou s dôrazom na muzikálne skúsenosti, profesionalitu a kompaktnosť. Kapelu dopĺňa sláčikové trio a vokálna sekcia – skúsené a výrazné speváčky, ktoré svojím prejavom prirodzene dotvárajú atmosféru koncertu. Hudba Richarda Müllera zaznie v aranžmánoch, ktoré prinášajú svieži výraz jeho známych aj menej známych piesní. Publikum sa môže tešiť na večer plný hudby a emócií, s autentickou sviatočnou atmosférou. RICHARD MÜLLER – VIANOCE je stretnutie s jedným z najvýraznejších hlasov slovenskej hudobnej scény, sprevádzaným starostlivo zostavenou kapelou a repertoárom pripraveným na kvalitný koncertný zážitok.

Silvester 2025
2025-12-31 23:00 | Námestie SNP, Banská Bystrica
Silvestrovský program začne na Námestí SNP o 23:00 h koncertom slovenskej hudobnej skupiny Hudba z Marsu.
Pomocou veľkoplošnej obrazovky odpočítame posledné sekundy starého roka a po polnoci bude s hudobnou produkciou pokračovať Slovenské DJské duo Malalata, ktoré bude zabávať banskobystričanky a banskobystričanov energickou a pozitívnou hudbou z Balkánu.
Program potrvá od 23:00 do 1:30 hod.

Otvorenie zimnej sezóny na Skalke
2026-01-03 10:00 - 15:00 | Skalka
Zima prichádza a spolu s ňou aj dlho očakávané otvorenie zimnej sezóny na Skalke pri Kremnici! Užite si pestrý, športovo ladený a rodinne priateľský program. Čaká vás deň plný aktivít pre deti, dospelých aj vášnivých milovníkov zimných športov. Zapojte sa do tomboly a vyhrajte skvelé ceny. Hlavnou z nich je víkendový pobyt pre 2 osoby v Zámockom Hoteli Grand Vígľaš.
PROGRAM PODUJATIA
10:00 Slávnostné otvorenie zimnej sezóny. Za účasti športových osobností:
• Jozef Pribilinec – olympijský víťaz v chôdzi (OH 1988)
• Terézia Poliaková Mihalovičová – biatlon, ZOH 2014 a 2018
• Martin Kapš – reprezentant v behu na lyžiach
• Ján Beljak – podpredseda BBSK
10:30 Symbolické otvorenie na bežkách Spolu s hosťami a primátorom mesta.
od 11:00 Kurz bežeckého lyžovania VKondicii (pre začiatočníkov aj pokročilých, individuálne rady, technika, kondičný tréning)
Testovanie a poradenstvo
• Testovací deň Salomon
• Prezentácia zimného oblečenia Salomon a Fischer
• Ukážky servisu a voskovania lyží
11:00 – 14:00 Laserová strelnica pre deti aj dospelých
11:00 a 13:00 Ukážky Horskej záchrannej služby (práca lavínového psa, prehliadka záchranárskeho auta, workshop: správne obliekanie a výbava do hôr)
11:00 až 14:00 – Detská zóna
• Zlaňovanie • Vozenie na skútri • Náhľad do ratráku • Výroba zimnej záložky • Sánkovačka, guľovačka • Súťaž o najkrajšieho snehuliaka • Jazda na saniach ťahaných psami • Atmosféru doplní maskot Ľadový medveď.
12:00 – 14:00 Psí záprah
13:00 Symbolický Retro prechod
Ukážka tradičnej zimnej túry v dobových kostýmoch. Pozvánka na 7. ročník Retro prechodu, ktorý sa uskutoční v januári 2026.
14:30 Vyžrebovanie tomboly
Počas celého dňa si môžete zakúpiť lístok za symbolické 1€, podporiť bežkárske trate a hrať o skvelé ceny!

Hlavná cena: víkendový pobyt pre 2 osoby v Zámockom Hoteli Grand Vígľaš
servis lyží
poukážky na lyžiarske vybavenie
sezónne permanentky
lístky do Relax centra
wellness pobyty
kurzy bežeckého lyžovania

A ešte nekončíme! Počas celého dňa môžete využiť množstvo bezplatných aktivít:
• parkovanie priamo na Skalke,
• kyvadlová doprava z parkoviska Jeleň v Kremnici (odchody: 9:30, 10:30, 13:30, návrat do Kremnice: 15:30),
• kapustnica, káva, čaj, punč,
• celodenný vstup do Relax centra.
Príďte zažiť pravú zimnú atmosféru. Otvorenie zimnej sezóny na Skalke vám prinesie deň plný radosti, športu a nezabudnuteľných zimných zážitkov. Tešíme sa na vás na Skalke!

Trojkráľový večerný beh 2026
2026-01-06 16:50 - 19:00 | Námestie SNP, Banská Bystrica
Pozývame Vás na 15. ročník tradičného trojkráľového behu SOFTIP uličkami historického centra mesta.

Beer Tour Banská Bystrica
2026-01-21 17:00 - 20:00, 2026-02-04 17:00 - 20:00, 2026-02-18 17:00 - 20:00 | Námestie SNP, Banská Bystrica

Valentínsky koncert Paľa Haberu
2026-02-13 20:00 | Hotel & Spa Resort Kaskady, Sliač
Nechajte sa strhnúť silou hudby a jedinečným hlasom speváka Paľa Haberu, ktorý vás prevedie jeho legendárnymi skladbami. Paľo Habera je jedna z najvýraznejších tvárí českej a slovenskej hudobnej scény. Narodil sa v 12. apríla 1962 v Brezne. Študoval síce ekonómiu, ale k hudbe ho to ťahalo už od mladosti. Svoju kariéru započal v kapele Avion a dodnes vystupuje s kapelou Team, ktorá sa preslávila až kým do nej v roku 1988 neprišiel práve Paľo Habera . Na sólovú dráhu sa vydal o päť rokov neskôr. Medzi jeho najznámejšie pesničky patria Boli sme raz milovaní, Je to vo hviezdach, Láska, necestuj tým vlakom či Kariéra.

František Nedvěd – Z Toronta až na Strahov
2026-02-14 19:00 - 22:00 | Robotnícky dom, Banská Bystrica
koncert Františka Nedvěďa, ktorý sa mal konať 5.4.2025 bol preložený zo zdravotných dôvodov na 14.2.2026.
Počas jedinečného koncertu vás František Nedvěd ml. prevedie vznikom a vývojom tvorby svojho strýka Jána Nedvěda a otca Františka. Zaznejú najkrajšie „Nedvědovky“ z daného obdobia aj pesničky v pôvodnom aranžmáne, ktoré nikdy nevyšli na doskách a málokto ich pozná. Začneme v roku 1972 a skončíme v roku 1996 na Strahove.

Kremnické fašiangy 2026
2026-02-17 | Kremnica, Kremnica, 96701, Slovenská republika
Najveselšia časť roka – fašiangy – vyvrcholí tento rok v utorok 17. februára, deň pred popolcovou stredou, ktorá nám už zvestuje pôstne obdobie.. A Kremnica pri vyvrcholení fašiangového obdobia nemôže chýbať! Pozývame vás všetkých na Kremnické fašiangy 2026 a do sprievodu, v ktorom môžete naplno uplatniť svoje kreatívne nápady. Nech vôjdeme do pôstneho obdobia tak, ako sa patrí! Fašiangový sprievod sa pohne o 17.00 spred špitálskeho kostola k Tescu a na cez sídlisko Huty smerom na námestie k reštaurácii Pod Čiernou vežou, kde už bude na vás čakať všetko, čo k správnemu hodovaniu patrí. Punč a kapustnica zdarma, šišky, pravá fašiangová atmosféra s Vladimírom Donovalom a jeho harmonikou, tanec, spev, zábava, smiech. Užite si to, lebo potom už nastúpi pochovávanie basy, s ktorou spoločne odprevadíme veselé obdobie.

Fašiangy v meste
2026-02-17 16:00 | Námestie SNP, Banská Bystrica
Čaká vás program:
16:00 – 17:00 h | FAŠIANGOVÉ MASKY
tvorivá dielňa pre deti – výroba tradičných masiek
miesto: Radnica, Námestie SNP 1
17:00 h | BURSA IDE MESTOM
fašiangový sprievod v maskách
účinkujú: FS Urpín a DFS Radosť z Banskej Bystrice
trasa: Dolná ulica → Námestie SNP
19.00 h | PIESNE MOJE, PIESNE
koncert žartovných a lascívnych piesní
miesto: Robotnícky dom, Robotnícka 3, Banská Bystrica
účinkujú spevácke skupiny: Trnki, Hojana, Hronky, Horehronci, Mladosť z Banskej Bystrice, Kmotry z Detvy, ĽH Pokošovci zo Šumiaca, Ivan Slávik z Kysáča
predpredaj vstupeniek: Kaviareň a galéria Korzo, Stredoslovenské osvetové stredisko, Dolná 35, Banská Bystrica

Angličanina
2026-02-22 17:00 | Dom kultúry Hron, Kúpeľná 11, Sliač, 962 31, Slovenská republika
Víla Nezábudka (Mária Podhradská) spolu s Píšťalkou Tidlalkou (Petra Dubayová/Sára Polyaková) a ďalšími zavítajú počas jarného turné aj na Sliač. Vystúpenie prinesie vtipné príbehy so spievankovskými kamarátmi, ktorých deti veľmi dobre poznajú. Interaktívny koncert Angličanina prebehne v slovenčine, ale rytmizácia nových anglických slov a fráz či piesne budú v angličtine. Podujatie je vhodné pre deti od dvoch do desať rokov, pričom platnú vstupenku potrebuje každý divák.

Banskobystrická latka 2026
2026-02-24 17:00 - 22:00 | Športová hala Dukla, Cesta na štadión 28, Banská Bystrica
Pozývame Vás na 32. ročník medzinárodného halového meetingu Banskobystrická latka 2026
